Document ID: 31988R2325

31988R2325
L 202/41
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EИО) № 2325/88 НА КОМИСИЯТА
от 26 юли 1988 година
за изменение на някои регламенти, приложими относно общата организация на пазара на ориз
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (EИО) № 1418/76 на Съвета от 21 юни 1976 г. за общата организация на пазара на ориз (1), последно изменен с Регламент (EИО) № 2229/88 (2), и по-специално член 16, параграф 5 и член 19 от него,
като има предвид, че Регламент (EИО) № 1418/76 предвижда от 1 септември 1988 г. нататък оризът да не бъде класифициран в две, а в три категории: кръглозърнест, среднозърнест и дългозърнест; като има предвид, че последните две категории съответстват на предишната категория дългозърнест;
като има предвид, че съответно е необходимо да бъде изменен Регламент № 467/67/EИО на Комисията от 21 август 1967 г. относно определяне на коефициентите за превръщане, разходите за преработка и стойността на субпродуктите на различните етапи от преработката на ориз (3), последно изменен с Регламент (EИО) № 2249/85 (4), и Регламент (EИО) № 1613/71 на Комисията от 26 юли 1971 г. за определяне на подробни правила за установяването на CIF цени и такси върху ориза и натрошения ориз и съответните коригиращи суми (5), последно изменен с Регламент (EИО) № 2117/80 (6);
като има предвид, че мерките, предвидени в настоящия регламент, са в съответствие със становището на Управителния комитет по зърнени култури,
ПРИЕ НАСТОЯЩИЯ РЕГЛАМЕНТ:
Член 1
В Регламент № 467/67/EИО в член 1, параграфи 2 и 3 и в член 3, параграф 2, буква б) и параграф 3, буква б) „дългозърнест ориз“ се заменя със „среднозърнест или дългозърнест ориз“.
Член 2
Регламент (EИО) № 1613/71 се изменя, както следва:
1.
Член 4, параграф 2 се заменя със следното:
„2. За дългозърнест или среднозърнест ориз с люспи:
a)
на среднозърнест или дългозърнест ориз с люспи, приспособен за всякакви разлики в качеството в сравнение със стандартното качество;
б)
когато е уместно, на среднозърнест или дългозърнест неолющен ориз, приспособен в съответствие с коефициентите за превръщане, разходите за преработка и стойността на субпродуктите и за всякакви разлики в качеството в сравнение със стандартното качество.“
2.
Член 4, параграф 4 се заменя със следния текст:
„4. За дългозърнест или среднозърнест бланширан ориз:
a)
на среднозърнест или дългозърнест бланширан ориз, приспособен за всякакви разлики в качеството в сравнение със стандартното качество, за което е фиксирана прагова цена за ориз с люспи, като самите разлики са приспособени към коефициентите за превръщане на дългозърнест ориз с люспи в дългозърнест бланширан ориз;
б)
когато е уместно, на среднозърнест или дългозърнест полубланширан ориз, приспособен в съответствие с коефициентите за превръщане, разходите за преработка и стойността на субпродуктите с цел получаване на среднозърнест или дългозърнест бланширан ориз, като самата цена се приспособява съгласно разпоредбите на буква a) по-горе.“
Член 3
Настоящият регламент влиза в сила на третия ден от публикуването му в Официален вестник на Европейските общности.
Той се прилага от 1 септември 1988 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 26 юли 1988 година.

Labels: 3
17